ศอฉ.สั่งแบงก์คุ้ยบริษัท นักการเมืองถือหุ้น20%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ศอฉ.แจ้งธนาคารขยายวงตรวจสอบธุรกรรมบัญชีดำเครือข่ายเสื้อแดง
แหล่งข่าวจากธนาคารพาณิชย์ เปิดเผยว่า ศูนย์อำนวยการแก้ไขสถานการณ์ฉุกเฉิน (ศอฉ.) ได้แจ้งมายังสมาคมธนาคารไทยขอข้อมูลลูกหนี้นักการเมืองที่ถูกระงับธุรกรรมจำนวน 140 ราย เพิ่มเติม กรณีที่ลูกหนี้รายดังกล่าวเข้าไปถือหุ้นนิติบุคคลเกิน 20% ซึ่งถือว่ามีอำนาจในการบริหารและเป็นกรรมการบริษัท
แหล่งข่าวระบุว่า ขณะนี้ธนาคารพาณิชย์กำลังรอคำสั่งจากศอฉ.ว่าจะให้ธนาคารดำเนินการอย่างไรต่อไปกับบุคคลและนิติบุคคลซึ่งมีรายชื่อถูกห้ามทำธุรกรรม เพราะ ศอฉ.เคยระบุว่า หลังจากธนาคารส่งข้อมูลแล้ว จะรีบสรุปผลให้ธนาคารทราบว่าตกลงใครบ้างเกี่ยวข้องและต้องทำอย่างไรต่อ แต่ ศอฉ.ก็เงียบไป
“ถ้า ศอฉ.มีคำสั่งมา ธนาคารก็พร้อมปฏิบัติตาม แต่พอศอฉ.เงียบไป ก็ทำให้เจ้าหน้าที่มีงานเพิ่มขึ้น เพราะธุรกรรมการเงิน ถ้าจะเปิดก็เปิดไปเลย ปิดก็ปิดไปเลย ปิดๆ เปิดๆ ทำให้ค่อนข้างยุ่งยาก” แหล่งข่าวเปิดเผย
สำหรับธุรกรรมปกติไม่ต้องไปขอที่ ศอฉ. เพียงแต่แจ้งมาที่ธนาคาร เช่นเรื่องค่าน้ำ ค่าไฟ เงินเดือน ยกเว้นธุรกรรมบางอย่างที่จำเป็นต้องเดินทางไป ศอฉ. แต่ไม่ค่อยพบธุรกรรมลักษณะนี้เท่าใดนัก